Ovčiarsky pes

Ovčiarsky pes sa používal na manipuláciu a zaháňanie stáda. Na rozdiel od pastierskeho psa išlo poväčšinou o psy strednej veľkosti, ktoré sa vyznačovali húževnatosťou, rýchlosťou, vytrvalosťou a bystrosťou.

Tieto psy majú vrodený inštinkt na prenasledovanie a naháňanie oviec. Na rozdiel od pastierskych psov sa nezdržiavali pri stáde, ale pri pastierovi. Pastier pomocou povelov (pískaním alebo ústnymi príkazmi) vysielal psa, aby zavracal stádo a smeroval ho do požadovaného priestoru. Ak sa časť oviec oddelila, ovčiarsky pes ich naviedol späť k stádu.

Plemeno sa vyznačuje vysokou ochotou pracovať a vytrvalosťou. Niektoré plemená ovčiarskych psov sa dodnes používajú pri pasení, no mnohé z nich sa už na tento účel nevyužívajú a slúžia ako spoločenské psy.

náhľad|Takzvané pasenie pohľadom - Border kólia
Ovčiarske psy, ako napríklad border kólia, patria medzi najinteligentnejšie plemená na svete. Dokážu si zapamätať desiatky rôznych povelov a často sú schopné vykonávať príkazy len na základe jemných signálov, ako je pískanie alebo gestá. Navyše, tieto psy majú vrodený inštinkt k práci, ktorý ich poháňa aj bez výraznej motivácie od človeka.

náhľad|Austrálsky kelpie zaháňa ovce
Zaujímavosťou je, že ovčiarske psy často používajú intenzívny, sústredený pohľad, ktorým kontrolujú stádo. Tento pohľad dokáže ovce usmerniť a udržať ich v pohybe správnym smerom bez nutnosti použitia fyzickej sily. Je to výsledok storočí selektívneho šľachtenia, ktoré z týchto psov urobilo výnimočných pomocníkov na farme.

 Ovčiarsky pes a človek 
Vzťah medzi ovčiarskymi psami a ľuďmi je mimoriadne silný a je postavený na vzájomnej dôvere a spolupráci. Tieto psy nie sú len pracovnými nástrojmi, ale stávajú sa neoddeliteľnou súčasťou života pastierov a ich rodín. Ovčiarske psy sú známe svojou lojalitou a ochotou chrániť svojich ľudských spoločníkov aj za cenu vlastného pohodlia alebo bezpečia. Pastieri často vytvárajú s týmito psami hlboké puto, ktoré presahuje bežný vzťah medzi človekom a zvieraťom. Psy rozumejú svojim úlohám a pastieri vedia, že sa na ne môžu spoľahnúť v najnáročnejších situáciách. Tento vzťah je symbolom spolupráce a vzájomného porozumenia, ktoré pretrváva stáročia. Ovčiarske psy sú zároveň vynikajúcimi strážnymi psami.

 Plemená ovčiarskych psov 
Do skupiny ovčiarskych psov, patria napríklad:
Border kólia
Austrálsky ovčiak
Kólia dlhosrstá
Kólia krátkosrstá
Šeltia
Bobtail
Austrálska kelpia
Belgický ovčiak Malinois
Biely švajčiarsky ovčiak
Bradatá kólia
Briard
Československý vlčiak
Nemecký ovčiak
Pumi
Waleský korgi
Pikardský ovčiak
Mudi
Taktiež aktuálne slovenské plemeno Slovenský hajčiarik, ktoré sa v momentálônej dobe revitalizuje.

 Referencie